**Gánt Község Önkormányzatának Szám: G/60-24/2019.**

 **Képviselő-testülete**



# Jegyzőkönyv

**Gánt Község Önkormányzata Képviselő-testületének**

**2019. december 4-én megtartott nyílt üléséről**

**Önkormányzati határozatok:**

**218/2019. (XII.04.) a jegyzőkönyvvezető személyéről és a tervezett napirendi pontokról**

**219/2019. (XII.04.) a vagyonnyilatkozat tételi kötelezettség teljesítéséről**

**220/2019. (XII.04.) a polgármester két ülés között végzett munkájáról szóló beszámolóról**

**221/2019. (XII.04.) Gánti Német Nemzetiségi Óvoda téli zárva tartásáról**

**222/2019. (XII.04.) a Gánti Német Nemzetiségi Óvoda intézményvezetői pályázati kiírásáról**

**223/2019. (XII.04.) személyes érintettségről**

**224/2019. (XII.04.) a polgármester 2019. évi cafetéria juttatásáról**

**225/2019. (XII.04.) a Közép-Duna Vidéke Hulladékgazdálkodási Önkormányzati Társulásba való delegálásról**

**226/2019. (XII.04.) a gánti vízi közművek vagyonértékeléséről**

**227/2019. (XII.04.) a Gánt 200 hrsz-ú ingatlan hasznosításáról**

**228/2019. (XII.04.) a képviselő-testület 2020. évi munkatervéről**

**229/2019. (XII.04.) az önkormányzat 2020. évi belső ellenőrzési tervéről**

**230/2019. (XII.04.) a Gánt Község Önkormányzata társulásokban végzett feladatairól szóló beszámoló elfogadásáról**

**231/2019. (XII.04.) a Csákvári Közös Önkormányzati Hivatalban foglalkoztatott köztisztviselők illetménykiegészítéséről és vezetői illetménypótlék megállapításáról szóló 32/2016. (XII. 20.) önkormányzati rendelet módosításáról szóló önkormányzati rendelet megalkotásához való hozzájárulásról**

**232/2019. (XII. 04.) a Csákvári Közös Önkormányzati Hivatal Szervezeti és Működési Szabályzatáról**

**233/2019. (XII.04.) téli síkosság mentesítésről**

**234/2019. (XII. 04.) bankváltásról**

**Jegyzőkönyv**

**Készült:** Gánt Község Önkormányzata Képviselő-testületének 2019. december 4-én 1730 órakor megtartott rendkívüli nyilvános üléséről.

**A testületi ülés helye:** Gánt Község Önkormányzata

 Gánt, Hegyalja u. 25.

**Jelen vannak:**  Spergelné Rádl Ibolya polgármester

 Krausz János alpolgármester

 Boros Norbert képviselő

 Ferschné Mester Éva képviselő

Muszkáné Gömöry Zsuzsanna képviselő

 **szavazati joggal meghívottak,**

Kiss Jolán címzetes főjegyző

Zsichla Gergely aljegyző

 **tanácskozási joggal meghívott**

**Jegyzőkönyvvezető:** Huber Laura önkormányzati előadó

**Spergelné Rádl Ibolya polgármester:** Köszönti a Képviselő-testület tagjait. Megállapította, hogy az ülés határozatképes, mert az 5 fős képviselő-testületből 5 fő jelen van. Javasolta a kiküldött meghívóba napirendi pontnak felvenni a „Hó eltakarítási és síkosság-mentesítési feladatra szerződés kötése” , valamint a „Bankváltásról” című előterjesztéseket. Megkérdezte, hogy van e további kérdés, javaslat.

A jegyzőkönyv vezetőjének Huber Laurát javasolta. Hozzászólás, javaslat nem lévén szavazásra tette fel a napirendet.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**218/2019. (XII. 04.) önkormányzati határozata**

**a jegyzőkönyvvezető személyéről és a tervezett napirendi pontokról**

Gánt Község Önkormányzatának Képviselő-testülete jegyzőkönyvvezetőnek Huber Laurát és az ülés napirendjét a következők szerint elfogadja:

1. Vagyonnyilatkozat-tételi kötelezettség teljesítéséről
2. Jelentés a lejárt határidejű határozatok végrehajtásáról, valamint a két ülés között végzett munkáról
3. Gánti Német Nemzetiségi Óvoda nyitva tartásáról
4. Gánti Német Nemzetiségi Óvoda vezetésére pályázat kiírásáról
5. Polgármester 2019. évi cafetériájáról és szabadságolása rendjéről
6. Közép-Duna Vidéke Hulladékgazdálkodási Önkormányzati Társulásba való delegálásról
7. Víziközművek vagyonértékeléséről
8. Ingatlan bérbe vételi ajánlatról
9. A Képviselő-testület 2020. évi munkatervéről
10. A 2020. évi belső ellenőrzési ütemtervről
11. Beszámoló a társulás keretében ellátott feladatokról
12. A köztisztviselők 2020. évi illetménykiegészítéséről
13. A Csákvári Közös Önkormányzati Hivatal Szervezeti és Működési Szabályzatáról
14. Hó eltakarítási és síkosság-mentesítési feladatra szerződés kötése
15. Bankváltásról

**Határidő:** azonnal

**Felelős:** polgármester

1. **Vagyonnyilatkozat-tételi kötelezettségről**

**Muszkáné Gömöry Zsuzsanna bizottság elnöke:** Tájékoztatta a Képviselő-testület tagjait arról, hogy a vagyonnyilatkozat-tételre kötelezett képviselők határidőben leadták saját maguk és hozzátartozóik vagyonnyilatkozatát, illetve az új képviselő bejelentkezett a köztartozásmentes adózói adatbázisba. Erről a Bizottság döntést hozott.

**Spergelné Rádl Ibolya polgármester:** Javaslatot tett a tájékoztatás elfogadására és a vagyonnyilatkozat-tételi kötelezettség teljesítésének tudomásul vételére. Szavazásra tette fel a határozati javaslatot.

*A képviselő-testület egyhangúlag, 5(öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**219/2019. (XII. 04.) önkormányzati határozata**

**a vagyonnyilatkozat tételi kötelezettség teljesítéséről**

Gánt Község Önkormányzatának Képviselő-testülete tudomásul veszi, hogy a Képviselő-testület valamennyi tagja a Magyarország helyi önkormányzatairól szóló 2011. évi CLXXXIX. törvény 39. §-ában előírt vagyonnyilatkozat-tételi, valamint a köztartozásmentes adatbázisba történő bejelentkezési kötelezettségüknek határidőre eleget tett.

**Felelős**: polgármester

**Határidő**: azonnal

1. **Jelentés a lejárt határidejű határozatok végrehajtásáról, valamint a két ülés között végzett munkáról**

**Spergelné Rádl Ibolya polgármester:** Elmondta, hogy volt a KDVH alakuló ülésén, ahol új elnököt és bizottsági tagokat választottak, majd kitért a Zámolyi szennyvíz teleppel kapcsolatos tegnapi sajtó nyilvános tájékoztatóra, ahol Muszkáné Gömöry Zsuzsa képviselte őt. Végül megjegyezte, hogy a téliesítés minden önkormányzati ingatlanban megtörtént.

Javasolta a tájékoztató elfogadását, majd szavazásra tette fel a határozati javaslatot**.**

*A képviselő-testület egyhangúlag, 5(öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**220/2019. (XII. 04.) önkormányzati határozata**

**a polgármester két ülés között végzett munkájáról szóló beszámolóról**

Gánt Község Önkormányzatának Képviselő-testülete a polgármester két ülés közötti fontosabb eseményekről szóló beszámolóját és a lejárt határidejű határozatokról szóló jelentést megismerte, azt elfogadja.

**Határidő:** azonnal

**Felelős:** polgármester

1. **Gánti Német Nemzetiségi Óvoda nyitva tartásáról**

**Spergelné Rádl Ibolya polgármester:** A napirendi pont elején elmondta, hogy a Gánti Német Nemzetiségi Óvoda vezetője azzal kéréssel fordult az Önkormányzathoz, hogy 2019. december 23. és 2020. január 3. közötti időszakban az Óvoda zárva tartásáról döntsön a Képviselő-testület. A nemzeti köznevelésről szóló törvény alapján a fenntartó dönt az intézmény éves nyitva tartásáról.

Javasolta a kérelem elfogadását, majd szavazásra tette fel a határozati javaslatot**.**

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**221/2019. (XII. 4.) önkormányzati határozata**

**Gánti Német Nemzetiségi Óvoda téli zárva tartásáról**

Gánt Község Önkormányzatának Képviselő-testülete a Gánti Német Nemzetiségi Óvoda téli zárva tartását az alábbiak szerint határozza meg:

1. utolsó nevelési nap: 2019. december 20. (péntek)
2. első nevelési nap: 2020. január 6. (hétfő)

**Határidő**: azonnal

**Felelős**: intézményvezető

1. **Gánti Német Nemzetiségi Óvoda vezetésére pályázat kiírásáról**

**Spergelné Rádl Ibolya polgármester:** Összefoglalta, hogy a Képviselő-testület korábban már döntött a Gánti Német Nemzetiségi Óvoda vezetésére pályázat kiírásáról, azt azonban technikai és adminisztrációs okok miatt határidőben nem tudta a Hivatal közzétenni a jogszabályban meghatározott felületeken. Ennél fogva szükséges új pályázati kiírásról dönteni – azonos tartalom mellett – új határidők kitűzésével.

Kérte a Képviselő-testületet a módosított határidőkkel a pályázat kiírásának elfogadására, majd szavazásra tette fel a határozati javaslatot**.**

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**222/2019. (XII. 4.) önkormányzati határozata**

**a Gánti Német Nemzetiségi Óvoda intézményvezetői pályázati kiírásáról**

Gánt Község Önkormányzatának Képviselő-testülete

1. megtárgyalta a Gánti Német Nemzetiségi Óvoda intézményvezetői pályázati kiírásáról szóló előterjesztést,
2. a Gánti Német Nemzetiségi Óvoda vezetésére intézményvezetői pályázatot ír ki,
3. felkéri a jegyzőt, hogy gondoskodjon a határozat mellékletét képező pályázati kiírás közzétételéről, valamint a pályázati eljárás további előkészítéséről.

**Határidő**: azonnal

**Felelős**: jegyző

*1. melléklet a*

*222/2019. (XII. 4.) határozathoz*

**Gánt Község Önkormányzatának Képviselő-testülete**

a „Közalkalmazottak jogállásáról szóló” 1992. évi XXXII. törvény 20/A. § alapján

pályázatot hirdet

Gánti Német Nemzetiségi Óvoda

**intézményvezető (magasabb vezető)**

beosztás ellátására.

**A közalkalmazotti jogviszony időtartama:**

Határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezető megbízás időtartama:**

A vezetői megbízás határozott időre, 5 évre szól, 2020. február 3. - 2025. július 1-ig

**A munkavégzés helye:**

Fejér megye, 8082 Gánt, Táncsics utca 4.

**A beosztáshoz tartozó, illetve a vezetői megbízással járó lényeges feladatok:**

A Gánti Német Nemzetiségi Óvoda magasabb vezetői feladatok ellátása (intézményvezető). Az intézmény (óvodai nevelés) szakszerű és törvényes működtetése. Az intézményben a szakmai, szervező, irányító és ellenőrző feladatok ellátása a jogszabályokban és az intézmény Szervezeti és Működési Szabályzatában biztosított jogkörök szerint. Az intézmény dolgozói felett a munkáltatói jogkör gyakorlása, kapcsolattartás a fenntartóval.

**Illetmény és juttatások:**

Az illetmény megállapítására és a juttatásokra

* a közalkalmazottak jogállásáról szóló 1992. évi XXXII. törvény,
* a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet, valamint
* a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére kiadott 150/1992. (XI. 20.) Korm. rendelet

rendelkezései az irányadók.

**Pályázati feltételek:**

* A nemzeti köznevelésről szóló 2011. évi CXC. törvény 67. § (1), (2), (9) bekezdésben foglalt nevelési-oktatási intézményvezetői megbízás feltételeinek való megfelelés,
* 326/2013. (VIII. 30.) Korm. rendelet 21. §- 27. §-a,
* Óvodapedagógusi képesítés;
* pedagógus szakvizsga keretében szerzett intézményvezetői szakképzettség
* Magyar állampolgárság,
* Cselekvőképesség,
* Büntetlen előélet,
* Vagyonnyilatkozat tételi eljárás lefolytatása,

**A pályázat elbírálásánál előnyt jelent:**

* vezetői gyakorlat - Legalább 3-5 év vezetői tapasztalat
* felhasználói szintű MS Office (irodai alkalmazások),

**A pályázat részeként benyújtandó iratok, igazolások:**

* Fényképes, szakmai önéletrajz,
* Az intézmény vezetésére vonatkozó vezetési program, fejlesztési elképzelések,
* 3 hónapnál nem régebbi erkölcsi bizonyítvány,
* Iskolai végzettséget, szakképzettséget igazoló oklevelek másolata,
* Szakmai gyakorlatot igazoló dokumentumok,
* Nyilatkozat arról, hogy személyes adatainak a pályázati eljárással összefüggő kezeléséhez, továbbításához hozzájárul.
* Nyilatkozat arról, hogy a pályázatának elbírálását nyílt, vagy zárt ülés tartása mellett kéri.

**A beosztás betölthetőségének időpontja:**

A beosztás legkorábban 2020. február 3. napjától tölthető be.

**A pályázat benyújtásának határideje:** 2020. január 20.

A pályázati kiírással kapcsolatosan további információt Spergelné Rádl Ibolya polgármester nyújt, a +36 22 375-116 -es telefonszámon.

**A pályázatok benyújtásának módja:**

* Postai úton, Gánt Község Önkormányzata Képviselő-testületének címére történő megküldésével (8082 Gánt, Hegyalja utca 25.). Kérjük a borítékra feltüntetni a pályázati adatbázisban szereplő azonosítószámot, valamint a beosztás megnevezését: „**Gánti Német Nemzetiségi Óvoda - intézményvezető**”

**A pályázat elbírálásának módja, rendje:**

A jogszabályban meghatározott véleményezési eljárás lefolytatását követően a benyújtott pályázatokat a Képviselő-testület bírálja el. A képviselő-testület fenntartja magának a jogot, hogy a pályázati eljárást eredménytelenné nyilvánítsa.

**A pályázat elbírálásának várható határideje:** 2020. januári Képviselő-testületi ülés

**A pályázati kiírás további közzétételének helye:**

* www.ganfalu.hu
* www.kozigallas.gov.hu
* Oktatási és Kulturális közlöny
* helyben szokásos módon
1. **Polgármester 2019. évi cafetériájáról és szabadságolása rendjéről**

**Krausz János alpolgármester:** Előadta, hogy a főállású polgármester évi huszonöt munkanap alapszabadságra és tizennégy munkanap pótszabadságra jogosult. Az alpolgármester előterjesztésére a Képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a Képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe. Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni. A polgármestert 2019. évben időarányosan összesen 9 nap szabadság illet meg. Hozzátette, hogy a Képviselő-testületnek a polgármester cafetéria juttatásának éves keretösszegéről egyedi határozattal kell dönteni. A cafetéria juttatás éves összege nem lehet alacsonyabb az illetményalap ötszörösénél, azaz bruttó 193.250,- Ft-nál, és nem haladhatja meg a bruttó 200.000 forintot. A jogszabály szerint a cafetéria juttatás éves összege fedezetet biztosít az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is, így ténylegesen a közterhekkel csökkentett összegű juttatást veheti igénybe a polgármester. Az idei évre időarányosan a cafeteria összege bruttó 33.300 Ft

Javaslatot tett a polgármester cafetéria juttatásának a Hivatal köztisztviselőivel azonos összegben történő meghatározására, valamint annak a Széchenyi Pihenő Kártya jogcímen történő kifizetésére.

**Spergelné Rádl Ibolya polgármester:** Bejelentette érintettségét és kéri a polgármesteri cafetéria juttatásról és polgármester szabadság ütemezéséről való szavazásból való kizárását.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**223/2019. (XII.04.) önkormányzati határozata**

**személyes érintettségről**

Gánt Község Önkormányzatának Képviselő-testülete Spergelné Rádl Ibolya polgármester személyes érintettségre irányuló bejelentését elfogadja, őt kizárja a polgármesteri cafetéria juttatásról és polgármester szabadság ütemezéséről való szavazásból.

**Határidő**: azonnal

**Felelős**: polgármester

**Krausz János alpolgármester**: Szavazásra tette fel a polgármester szabadságának ütemezését.

*A képviselő-testület egyhangúlag, 4 (négy) „igen” szavazattal „nem” szavazat és tartózkodás nélkül (1 fő nem szavazott) a következő határozatot hozza:*

**Gánt Község Önkormányzata Képviselő-testületének**

**223/2019. (XII.04.) határozata**

**a polgármester 2019. évi szabadság ütemezésének jóváhagyásáról**

1. Gánt Község Önkormányzatának Képviselő-testülete megállapítja, hogy Spergelné Rádl Ibolya főállású polgármester a közszolgálati tisztviselőkről szóló 2011. CXCIX. törvény (a továbbiakban: Kttv.) 225/C. § (1) és (3) bekezdésében foglaltak alapján 2019. évben időarányosan 9 nap szabadságra jogosult az alábbiak szerint:

Alapszabadság: 2019.10.13. – 2019.12.31. 8,5 nap

Gyermek után járó pótszabadság 2019.10.13. - 2019.12.31. 0,5 nap

2. Gánt Község Önkormányzatának Képviselő-testülete az 1. pontban megállapított 9 nap szabadság ütemezését az alábbiak szerint hagyja jóvá:

|  |  |  |  |
| --- | --- | --- | --- |
| **Év** | **Hónap** | **Naptári nap megjelölése** | **Igénybe venni kívánt napok száma** |
| **2019** | Október | 25,28,29 | 3 |
| November | 4,5,6 | 3 |
| December | 23,30,31 | 3 |
| **Összesen:** | 9 nap |

**Határidő:** azonnal

**Felelős:** polgármester

**Krausz János alpolgármester**: Szavazásra tette fel a polgármester cafetéria juttatását.

*A képviselő-testület egyhangúlag, 4 (négy) „igen” szavazattal „nem” szavazat és tartózkodás nélkül (1 fő nem szavazott) a következő határozatot hozza:*

**Gánt Község Önkormányzata Képviselő-testületének**

**224/2019. (XII.04.) határozata**

**a polgármester 2019. évi cafetéria juttatásáról**

Gánt Község Önkormányzatának Képviselő-testülete a polgármester 2019. évi cafetéria juttatását időarányosan bruttó 33.300 forintban határozza meg, amelynek igénybe vételére Széchenyi Pihenő Kártya formájában van lehetőség.

**Határidő:** azonnal

**Felelős:** jegyző

1. **Közép-Duna Vidéke Hulladékgazdálkodási Önkormányzati Társulásba való delegálásról**

**Spergelné Rádl Ibolya polgármester:** Elmondta, hogy a Közép-Duna Vidéke Hulladékgazdálkodási Önkormányzati Társulás azzal kéréssel fordult az Önkormányzathoz, hogy a Társulási Tanácsba a Társulási Megállapodás értelmében delegáljon tagot, illetve gondoskodjon a tag távolléte, akadályoztatása esetén további tag megnevezéséről.

Javasolta, hogy Gánt község polgármestere legyen a delegált tag, valamint Krausz János alpolgármester a polgármester távolléte esetén helyettesítő további tag. Szavazásra tette fel a határozati javaslatot.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

 **Gánt Község Önkormányzata Képviselő-testületének**

**225/2019. (XII. 4.) önkormányzati határozata**

**a Közép-Duna Vidéke Hulladékgazdálkodási Önkormányzati Társulásba való delegálásról**

1. Gánt Község Önkormányzatának Képviselő-testülete a Közép-Duna Vidéke Hulladékgazdálkodási Önkormányzati Társulás Társulási Tanácsába tagként delegálja Spergelné Rádl Ibolya polgármestert.
2. A delegált tag távolléte, akadályoztatása esetén Krausz János alpolgármestert bízza meg.
3. A Képviselő-testület felkéri a jegyzőt, hogy jelen határozatról a Társulást értesítse.

**Felelős**: polgármester, továbbá a 3. pontban foglaltakért jegyző

**Határidő**: azonnal

1. **Víziközművek vagyonértékeléséről**

**Spergelné Rádl Ibolya polgármester:** A Fejérvíz Zrt. levélben kereste meg az Önkormányzatot, melyben felajánlják segítségüket a közművek vagyonértékelésének megszervezésében. A szennyvízrendszer esetében 1,9–2,9 millió forintra, az ivóvíz rendszer esetében 250-400 eFt-ra becsülik a vagyonértékelési költséget, mely tájékoztatásuk szerint az elkülönített vízi számláról kifizethető. Hozzátette, a közműszolgáltató felhívja az Önkormányzat figyelmét, hogy a vagyonértékelés elvégzésének kötelezettsége törvényi előírás. Elmondta, három árajánlat beszerzése és a tájékoztatás pontosítása indokolt. Javasolta a Fejérvíz Zrt.-t felkérni az árajánlatok beszerzésére. Szavazásra tette fel a javaslatot.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzat Képviselő-testületének**

**226/2019. (XII. 4.) önkormányzati határozata**

**a gánti vízi közművek vagyonértékeléséről**

Gánt Község Önkormányzatának Képviselő-testülete a FEJÉRVÍZ ZRT. által megküldött árajánlatot és a hivatal által készített tájékoztatót megismerte.

A gánti vízi közművek vagyonértékelésének előkészítésével megbízza a szolgáltatót. A szolgáltató által beszerzett árajánlatok ismeretében dönt a vagyonértékelés tényleges megbízásáról.

**Határidő:** FEJÉRVÍZ ZRT. tájékoztatásaazonnal

**Felelős:** polgármester

1. **Ingatlan bérbe vételi ajánlatról**

**Spergelné Rádl Ibolya polgármester:** Elmondta, hogy Groszeibl Anna beadta kérelmét a orvosi rendelő alatti helység bérletére, hogy ott folytathassa masszőri tevékenységét. Javasolja, hogy jelképes összegért továbbra is maradhasson az Egészségházban.

**Zsichla Gergely aljegyző**: A vagyonrendelet szerint a helyiséget meg kell pályáztatni.

**Boros Norbert képviselő**: Kéri, a pályázati kiírásban szerepeljen, hogy csak egészségügyi szolgáltatásra lehet pályázni, mivel ez egy egészségház.

**Spergelné Rádl Ibolya polgármester**: 10.000 Ft havi összeget javasol minimum összegként meghatározni. Szavazásra teszi fel a pályázati kiírást.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzat Képviselő-testületének**

**227/2019. (XII. 4.) önkormányzati határozata**

**a Gánt 200 hrsz-ú ingatlan hasznosításáról**

Gánt Község Önkormányzatának Képviselő-testülete megismerte a Gánt 200 hrsz alatt található önkormányzati tulajdonban álló Egészségház helyiségének bérletére vonatkozó lakossági kérelemet és úgy határozott, hogy azt az önkormányzat vagyonrendelete alapján pályáztatás útján hasznosítja. A Képviselő-testület a Gánt 200 hrsz-ú ingatlan hasznosítási módját egészségügyi tevékenység végzésére korlátozza. A Képviselő-testület felkéri a polgármestert, hogy a Gánt 200 hrsz-ú ingatlan hasznosítására pályázatot írjon ki.

**Határidő**: azonnal

**Felelős**: polgármester

1. **A Képviselő-testület 2020. évi munkatervéről**

**Spergelné Rádl Ibolya polgármester:** A napirendi pont kapcsán előadta, hogy Magyarország helyi önkormányzatairól szóló törvényben foglaltak szerint a Képviselő-testület szükség szerint, a Szervezeti és Működési Szabályzatban meghatározott számú, de évente legalább hat ülést tart. A törvény és az SzMSz idézett rendelkezése alapján elkészült a Képviselő-testület 2020. évi munkatervére vonatkozó javaslat. A tervezetbe az eddigi évek tapasztalatai alapján beépítésre került ülésszünet is.

**Boros Norbert képviselő:** Szeretné, ha csak egy hónap lenne az ülésszünet.

**Spergelné Rádl Ibolya polgármester:** Javasolja az augusztus hónapot ülésszünet hónapjának megjelölni. A módosítással szavazásra tette fel a munkaterv elfogadását.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**228/2019. (XII. 4.) önkormányzati határozata**

**a képviselő-testület 2020. évi munkatervéről**

Gánt Község Önkormányzatának Képviselő-testülete az 1. melléklet szerinti tartalommal elfogadja a képviselő-testület 2020. évi munkatervét.

Gánt Község Önkormányzatának Képviselő-testülete felkéri a polgármestert és a bizottsági elnököket a szükséges teendők elvégzésére.

*1. melléklet a*

*228/2019. (XII. 04.) önkormányzati határozathoz*

**„Gánt Község Önkormányzata Képviselő-testületének**

**2020. évi munkaterve**

Gánt Község Önkormányzatának Képviselő-testülete elfogadja a Képviselő-testület 2020. évi munkatervét az alábbiak szerint.

**2020. január 27.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

Az önkormányzat és intézménye 2020. évi költségvetéséről szóló rendelet tervezet benyújtása

Előterjesztő: polgármester

A polgármester előző évi igénybe vett szabadságának megállapítása és szabadságolási ütemének jóváhagyása

Előterjesztő: alpolgármester

Polgármester 2020. évi cafeteria-juttatásáról

 Előterjesztő: alpolgármester

A Gánti Német Nemzetiségi Óvoda nyári zárva tartásáról

Előterjesztő: intézményvezető

Aktuális ügyek

**2020. február 24.**

**Közmeghallgatás**

Beszámoló a képviselő-testület 2019. évi munkájáról

Előterjesztő: polgármester

Lakossági észrevételek, hozzászólások

Az Önkormányzat 2020. évi közbeszerzési tervéről

Előterjesztő: polgármester

Az önkormányzat és intézményei 2020. évi költségvetéséről szóló rendelet megalkotása

Előterjesztő: polgármester

Gántért Nonprofit Kft. 2020. évi üzleti tervéről

Előterjesztő: polgármester

Vagyonnyilatkozat-tételi kötelezettség teljesítéséről

Előterjesztő: polgármester

Beszámoló a nem közművel összegyűjtött háztartási szennyvíz szolgáltatásról

Előterjesztő: polgármester

Aktuális ügyek

**2020. március 30.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

Beszámoló a Közös Önkormányzati Hivatal 2019. évi munkájáról, ezen belül 2019. évi adóhatósági munkáról

Előterjesztő: jegyző

Óvodai beíratás idejének meghatározása

Előterjesztő: polgármester

Az önkormányzat által 2019. évben támogatott szervezetek beszámolója

Előterjesztő: polgármester

Pályázat kiírása az államháztartás alrendszerén kívüli szervezetek működésének támogatására

Előterjesztő: polgármester

Aktuális ügyek

**2020. április 27.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

Az államháztartás alrendszerén kívüli szervezetek működésének támogatására érkezett pályázatok elbírálásáról

Előterjesztő: polgármester

Aktuális ügyek

**2020. május 25.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

Az önkormányzat és intézménye 2019. évi költségvetéséről szóló zárszámadási rendeletről

Előterjesztő: polgármester

2019. évi belső ellenőri összefoglaló jelentésről

Előterjesztő: polgármester

Beszámoló a 2019. évi gyermekjóléti és gyermekvédelmi feladatok ellátásáról

Előterjesztő: jegyző

Tájékoztató a település köztisztasági helyzetéről

Előterjesztő: polgármester

A közbiztonság helyzete a településen

Előterjesztő: polgármester

Beszámoló a Székesfehérvári Hivatásos Tűzoltó Parancsnokság 2019-ben végzett tűzvédelmi tevékenységéről

Előterjesztő: Tűzoltóparancsnok

Beszámoló a település közrendjének, közbiztonságának helyzetéről

 Előterjesztő: Bicske Város Rendőrkapitánya

A gyermekek nyári étkeztetéséről

Előterjesztő: jegyző

Gántért Nonprofit Kft. 2019. évről szóló beszámolója

Előterjesztő: polgármester

Aktuális ügyek

**2020. június 29.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

Az önkormányzat és intézménye 2020. évi költségvetéséről szóló önkormányzati rendelet módosításáról

Előterjesztő: polgármester

Önkormányzati kitüntető címek adományozásáról

Előterjesztő: polgármester

Fiatalok lakhatási feltételeinek támogatásáról

Előterjesztő: polgármester

Aktuális ügyek

**2020. július 27.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

Aktuális ügyek

**2020. augusztus ÜLÉSSZÜNET**

**2020. szeptember 28.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

Az önkormányzat és intézménye 2020. évi költségvetéséről szóló önkormányzati rendelet módosításáról

Előterjesztő: polgármester

A gyermekek szünidei étkeztetéséről

Előterjesztő: polgármester

Döntés Bursa Hungarica pályázaton való részvételről

 Előterjesztő: polgármester

Aktuális ügyek

**2020. október 26.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

A Gánti Német Nemzetiségi Óvoda 2020/2021. nevelési évre szóló munkatervének véleményezése

Előterjesztő: polgármester

Gánti Német Nemzetiségi Óvoda 2019/2020. nevelési évről szóló intézményi beszámolójáról

Előterjesztő: polgármester

A Depónia Nonprofit Kft. beszámolója a települési hulladékelszállítással kapcsolatban

Előterjesztő: polgármester

Helyi adókról szóló rendelet felülvizsgálatáról

Előterjesztő: polgármester

A köztisztviselők 2021. évi illetménykiegészítéséről

Előterjesztő: jegyző

Aktuális ügyek

**2020. november 30.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

A szociális célú tüzelőanyag vásárláshoz kapcsolódó támogatásról szóló önkormányzati rendelet elfogadása

Előterjesztő: polgármester

A Képviselő-testület 2021. évi munkatervéről

Előterjesztő: polgármester

2021. évi belső ellenőrzési ütemtervről

Előterjesztő: jegyző

Beszámoló a társulás keretében ellátott feladatokról

Előterjesztő: polgármester

Egyéb bejelentések

**2020. december 7.**

Jelentés a lejárt határidejű határozatok végrehajtásáról, valamint tájékoztató a két ülés között végzett munkáról

Előterjesztő: polgármester

Az önkormányzat és intézménye 2020. évi költségvetéséről szóló önkormányzati rendelet módosításáról

Egyéb bejelentések

**Felelős:** polgármester

**Határidő:** 2020. január 1-től folyamatos

1. **A 2020. évi belső ellenőrzési ütemtervről**

**Spergelné Rádl Ibolya polgármester:** A Magyarország helyi önkormányzatairól szóló törvény szerint a jegyző köteles belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását. A jegyző köteles gondoskodni a belső kontrollrendszeren belül, a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is. Emlékeztetett, hogy az Önkormányzat belső ellenőrzési feladatait a Csákvári Önkormányzati Társulás útján, megfelelő iskolai végzettséggel és szakmai gyakorlattal rendelkező külső szolgáltató, az NGM szakmai nyilvántartásában szereplő belső ellenőr látja el.

**Boros Norbert képviselő**: Szeretné, ha félévkor is lenne vizsgálva a bank és pénztár az Önkormányzatnál és az Óvodánál.

**Spergelné Rádl Ibolya polgármester:** További hozzászólás nem lévén szavazásra teszi fel a belső ellenőrzési ütemtervet.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**229/2019. (XII. 4.) önkormányzati határozata**

**az önkormányzat 2020. évi belső ellenőrzési tervéről**

Gánt Község ÖnkormányzatánakKépviselő-testülete megismerte a 2020. évi belső ellenőrzési tervet és azt a határozat 1. melléklete szerinti tartalommal jóváhagyja.

*1. melléklet a*

*229/2019. (XII. 4.) önkormányzati határozathoz*

**Gánt Község Önkormányzata**

**Éves ellenőrzési terv**

**2020.**

**Ezen terv a korábbi években elvégzett ellenőrzések tapasztalatainak és eredményeinek figyelembe vételével készült.**

|  |  |  |  |  |  |  |
| --- | --- | --- | --- | --- | --- | --- |
| **Ssz** | **Ellenőrzendő****folyamatok és szervezetek / szervezeti egységek** | **Az ellenőrzésre vonatkozó stratégia (ellenőrzés célja, tárgya,****módszerei, ellenőrzött időszak)** | **Azonosított****kockázati****tényezők** | **Az****ellenőrzés****típusa** | **Az****ellenőrzés****ütemezése** | **Erőforrás-szükséglet****(ellenőri****nap)** |
| 1. | Gánt Község Önkormányzatának Bank és pénztármozgás vizsgálata | **Ellenőrzés célja**: annak megállapítása, hogy a pénztárkezelés szabályszerűen történt-e, banki műveletek, utalások szabályszerűségének ellenőrzése**Ellenőrzés tárgya**: az önkormányzat pénztárának és banki műveleteinek ellenőrzése**Ellenőrizendő időszak**: 2020. I félév; 2020 II. félév**Ellenőrzés módszerei**: elemzés, értékelés, dokumentumok és nyilvántartások vizsgálata. | - Nem megfelelő eljárásrend alkalmazása- jogosulatlan felhasználás - pénzügyiszabálytalanságokvalószínűsége,- erőforrásrendelkezésre állása | Pénzügyi és szabályszerűségi | a) 2020. I félévb) 2020.II. félév | 2 nap |
| 2. | Gánti Német Nemzetiségi Óvoda bank és pénztármozgás vizsgálata | **Ellenőrzés célja**: annak megállapítása, hogy a pénztárkezelés szabályszerűen történt-e, banki műveletek, utalások szabályszerűségének ellenőrzése**Ellenőrzés tárgya**: az önkormányzat pénztárának és banki műveleteinek ellenőrzése**Ellenőrizendő időszak**: 2020. I félév; 2020 II. félév**Ellenőrzés módszerei**: elemzés, értékelés, dokumentumok és nyilvántartások vizsgálata. | - Nem megfelelő eljárásrend alkalmazása- jogosulatlan felhasználás - pénzügyiszabálytalanságokvalószínűsége,- erőforrásrendelkezésre állása | Pénzügyi és szabályszerűségi | a) 2020. I félévb) 2020. II. félév | 2 nap |

**Erőforrás szükséglet = ellenőri napok száma**: választott témakőrök alapján 4 **ellenőrzési nap**

**Határidő:** azonnal, beszámoló folyamatos

**Felelős:** jegyző

1. **Beszámoló a társulás keretében ellátott feladatokról**

**Spergelné Rádl Ibolya polgármester:** Az Önkormányzat a Közép-Duna Vidéke Hulladékgazdálkodási Önkormányzati Társulás és a Csákvári Önkormányzati Társulás tagja, ennél fogva a polgármesternek évente beszámolót kell készítenie a társulásokban végzett feladatokról. Kérdezi, hogy a kiküldött beszámolóhoz ven e valakinek kérdése, hozzászólása. Hozzászólás nem lévén szavazásra teszi fel a beszámoló elfogadását.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**230/2019. (XII. 4.) önkormányzati határozata**

**a Gánt Község Önkormányzata társulásokban végzett feladatairól szóló beszámoló elfogadásáról**

Gánt Község Önkormányzatának Képviselő-testülete elfogadja a Csákvári Önkormányzati Társulásban és a Közép-Duna Vidéke Hulladékgazdálkodási Önkormányzati Társulásban végzett feladatairól szóló, a határozat melléklete szerinti 2019. évi beszámolót.

**Felelős:** polgármester

**Határidő:** azonnal

*1. melléklet a*

*230/2019. (XII. 4.) önkormányzati határozathoz*

*(A beszámoló a jegyzőkönyv mellékletét képezi)*

1. **A köztisztviselők 2020. évi illetménykiegészítéséről**

**Spergelné Rádl Ibolya polgármester:** Az illetménykiegészítést évente kell meghatározni rendeleti formában, amely nem lehet magasabb a jogszabály által előírt mértéknél.

Tekintettel arra, hogy a Közös Hivatal fenntartásáról szóló megállapodás szerint a Csákvári Önkormányzat került a fenntartó önkormányzatok közül irányító szervnek kijelölésre, így a Csákvári Képviselő-testület a tagönkormányzatok hozzájárulásával alkotja meg a rendeletet, Gánt Község Önkormányzata így határozatot hoz az illetménykiegészítésről.

Kéri a Képviselőket, szavazzanak a hozzájárulásról. Hozzászólás és javaslat nem lévén szavazásra tette fel a határozati javaslatot.

*A képviselő-testület egyhangúlag, 5 (öt) „igen” szavazattal, „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**231/2019. (XII. 04.) önkormányzati határozata**

**a Csákvári Közös Önkormányzati Hivatalban foglalkoztatott köztisztviselők illetménykiegészítéséről és vezetői illetménypótlék megállapításáról szóló 32/2016. (XII. 20.) önkormányzati rendelet módosításáról szóló önkormányzati rendelet megalkotásához való hozzájárulásról**

Gánt Község Önkormányzatának Képviselő-testülete hozzájárulását adja Csákvár Város Önkormányzata Képviselő-testületének a Csákvári Közös Önkormányzati Hivatalban foglalkoztatott köztisztviselők illetménykiegészítéséről és vezetői illetménypótlék megállapításáról szóló 32/2016. (XII. 20.) önkormányzati rendelet módosításáról szóló rendelet megalkotásához az 1. melléklet szerinti tartalommal.

**Határidő:** azonnal

**Felelős:** polgármester

*1. melléklet a*

*231/2019. (XII. 4.) önkormányzati határozathoz*

*(A rendelet tervezet a jegyzőkönyv mellékleltét képezi.)*

1. **A Csákvári Közös Önkormányzati Hivatal Szervezeti és Működési Szabályzatáról**

**Spergelné Rádl Ibolya polgármester:** Elmondta, hogy a Közös Önkormányzati Hivatal fenntartásáról szóló Megállapodással módosítani kell a Csákvári Közös Önkormányzati Hivatal Szervezeti és Működési Szabályzatát, amelyen átvezetésre kerülnek a szükséges változtatások, úgy mint a Gánti Kirendeltség megszűntetése, amelyet heti egyszeri ügyfélfogadás vesz át. Hozzátette, hogy a Szervezeti és Működési Szabályzatot valamennyi Önkormányzatnak jóvá kell hagynia, annak elfogadása esetén 2020. január 1-jével lépne hatályba.

Hozzászólás és javaslat nem lévén szavazásra tette fel a Csákvári Közös Önkormányzati Hivatal Szervezeti és Működési Szabályzata elfogadását.

*A képviselő-testület egyhangúlag, 5 (öt) „igen” szavazattal, „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**232/2019. (XII. 04.) önkormányzati határozata**

**a Csákvári Közös Önkormányzati Hivatal Szervezeti és Működési Szabályzatáról**

Gánt Község Önkormányzatának Képviselő-testülete a Csákvári Közös Önkormányzati Hivatal létrehozásáról és fenntartásáról szóló hatályos Megállapodás és a Hivatalra vonatkozó Alapító Okiratban foglaltak alapján, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet, valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet előírásait figyelembe véve a Csákvári Közös Önkormányzati Hivatal Szervezeti és Működési Szabályzatát 2020. január 1. napjától a következők szerint fogadja el:

1. **Csákvári Közös Önkormányzati Hivatal**

**Azonosító adatai:**

Törzskönyvi azonosító száma: 361514

Alapító okiratának kelte: 2012. december 6.

 száma: 07/361514/6/2010.

Alapítás időpontja: 1990. szeptember 30.

Az ellátandó és a szakfeladat rend szerint besorolt alaptevékenységeket a mindenkori hatályos alapító okirat tartalmazza.

1. **Megnevezése:**

 Csákvári Közös Önkormányzati Hivatal (továbbiakban: Hivatal)

 Székhely: 8083 Csákvár Szabadság tér 9.

1. **Működési területe**:

Csákvár Város, Gánt Község ésVértesboglár Község közigazgatási területe.

1. **A Hivatalban dolgozók munkaideje**: heti 40 óra

Köztisztviselők munkarendje:

Hétfő 7,30 – 16,00 óráig

Kedd 7,30 – 16,00 óráig

Szerda 7,30 – 16,00 óráig

 8,00 – 17,30 óráig

Csütörtök 7,30 – 16,00 óráig

Péntek 7,30 – 13,00 óráig

 7,30 – 12,00 óráig

A munkaidőn belül napi 30 perc munkaközi szünetet kell tartani.

Közszolgálati törvény hatálya alá nem tartozó munkavállalók munkaideje: heti 40 óra

munkarendje: munkaköri leírás szerint

**4. Ügyfélfogadási rendje**:

Vértesbogláron: Kedd: 13,30 - 17,30 óráig

Gánton: Szerda: 13.00 – 17,30 óráig

Csákváron: Hétfő 8,00-12,00 óráig

 Szerda 8,00-17,30 óráig

 Csütörtök 8,00-12,00 óráig

 Kedden és pénteken ügyfélfogadás nincs.

**5**. **Gazdálkodási besorolása**: önállóan működő és gazdálkodó költségvetési szerv

1. **A Hivatal**

Csákvár Város Önkormányzata, Vértesboglár Község Önkormányzata, Vértesboglári Német Nemzetiségi Önkormányzat, Gánt Község Önkormányzata és a Gánt Község Német Nemzetiségi Önkormányzat (a továbbiakban együtt: Önkormányzat) képviselő-testületei, bizottságaik és tisztségviselőik, valamint a Csákvári Önkormányzati Társulás Társulási Tanácsa, bizottsága feladat- és hatáskörébe tartozó, az önkormányzatok és intézményeik működésével és az államigazgatási ügyek döntésre való előkészítésével, és végrehajtásával kapcsolatos feladatokat lát el.

1. **A Hivatal szervezeti tagozódása, feladataik**
2. **A Hivatal belső szervezeti felépítése**

Csákvár Város

polgármestere

Vértesboglár Község

 polgármestere

Gánt Község

polgármestere

Jegyző 1 fő

Aljegyző 1 fő

Gazdálkodási Iroda 9 fő

Önkormányzati és Társulási Iroda 7 fő

Igazgatási Iroda 8 fő

1. **Jegyző**

A jegyző felett a munkáltatói jogokat a három település polgármestere együttesen gyakorolja.

A Hivatalt a jegyző vezeti és képviseli. Tevékenysége során felelős a közérdeknek és a jogszabályoknak megfelelő, szakszerű, pártatlan és igazságos, a színvonalat ügyintézés szabályainak megfelelő közszolgálatért. Akadályoztatása esetén általános helyettese az aljegyző, mindkettő akadályoztatása esetén, egyedi megbízás alapján az igazgatási irodavezető.

A jegyző ellátja a jogszabályokban hatáskörébe utalt önkormányzati és államigazgatási feladatokat,

biztosítja az önkormányzati képviselő-testületek, a Társulási Tanács és a Hivatal törvényes működését, összehangolja a döntések előkészítését és végrehajtását, a megfelelő működést biztosító feladatellátást, szabályozza a kiadmányozás rendjét.

Csákvár polgármestere és a jegyző minden hét hétfői napján vezetői értekezletet tart az irodavezetők és az intézményvezetők bevonásával. A jegyző havonta, illetve az irodavezetők részére szükség szerint értekezletet tart. Az irodavezetők szükség szerint értekezletet tartanak a vezetésük alatt álló iroda dolgozói részére.

Munkáltató jogkör gyakorlása körében a köztisztviselők kinevezéséhez, felmentéséhez, jutalmazásához előzetesen bekéri a polgármesterek egyetértését.

1. **Aljegyző**

Az aljegyző felett a munkáltató jogokat a jegyző gyakorolja. Az aljegyző koordinálja a testületi ülések illetve a Társulási Tanács feladatellátását, a testületek és a Társulási Tanács döntéseinek végrehajtását. Végzi a szabályzatok, feladat-ellátási és egyéb szerződések, megállapodások készítését nyilvántartásainak naprakész vezetését, felelős a kommunikációs feladatok ellátásáért. (sajtó, tv műsor, honlap). Figyelemmel kíséri a megállapodások, szerződések teljesítéséből eredő kötelezettségeket. Vezeti az Önkormányzati és Társulási Irodát. Akadályoztatása esetén helyettesíti a jegyzőt.

1. **Az irodák feladatai** (mind ahárom település és képviselő-testület vonatkozásában)

**Igazgatási Iroda**

Igazgatási feladatok

* az iroda feladataihoz kapcsolódó képviselő-testületi előterjesztések, rendelet-tervezetek,

ügyfél tájékoztatók elkészítése

* birtokvédelmi ügyek
* közösségi együttélés alapvető szabályainak megsértésével kapcsolatos ügyek
* közérdekű bejelentések és panaszok kezelése
* anyakönyvezés (születés, házasság, haláleset), anyakönyvi kivonat
* állampolgársági ügyek,
* hatósági bizonyítvány
* választási névjegyzékekkel kapcsolatos feladatok
* közreműködés a választások lebonyolításában
* szociális otthoni beutalások
* lakásfenntartási támogatás, védendő fogyasztók ügyeinek intézése
* Helyi esélyegyenlőségi programmal kapcsolatos feladatok
* földművelésügyi igazgatás
* Irodához kapcsolódó kifüggesztések bonyolítása
* állat- és növény-egészségügyi igazgatás
* ebnyilvántartás vezetése
* állattartással kapcsolatos ügyek
* vadkárügyek
* ipar- kereskedelmi igazgatás
* környezetvédelem
* hulladékgazdálkodási ügyek
* hagyatéki ügyek
* köztemetés
* postakönyv vezetése
* ügyfélirányítás
* Bursa Hungarica tanulói ösztöndíjrendszer, Arany János tehetséggondozó program
* nyári gyermekétkeztetés
* rendszeres gyermekvédelmi kedvezmény
* településfejlesztési feladatok
* településrendezési tervek előkészítésével összefüggő feladatok
* önkormányzati ingatlanok fejlesztésének előkészítése
* közmű beruházások
* közműhálózatra való csatlakozás engedélyezése
* útügyi igazgatási feladatok
* építési pont
* településképi véleményezés
* közterület-használati engedélyezési eljárások
* közterület rendjének ellenőrzése
* építési szakhatósági ügyek
* építés-felügyeleti ellenőrzések lefolytatásában közreműködés
* szakmai közreműködés pályázatokban
* közterületek név megállapításával kapcsolatos ügyintézés
* házszámozás
* a csákvári Humán Erőforrások Bizottsága és Településfejlesztési Bizottság munkájának támogatása
* vértesboglári és gánti ügyfélfogadás biztosítása
* ásott kutakkal kapcsolatos ügyek

Adóügyi feladatok

* az adóügyi rendeletalkotás előkészítése, a rendeletek végrehatása
* adó- és értékbizonyítvány kiállítása (külön jogszabály alapján)
* lakossági igazolások kiadása
* bejelentések, kérelmek, megkeresések intézése, megkeresésre környezettanulmány készítése
* a lakosság és a gazdálkodók adóügyi tájékoztatása
* helyi adókivetés és -közlés feladatai
* az adókötelezettség megállapítása érdekében adatgyűjtés, tájékoztatás kérés, helyszíni szemle tartása
* adópótlékolás, adótartozás mérséklési, elengedési kérelem előkészítése
* adóbehajtási eljárás
* államigazgatási eljárási illeték nyilvántartása és beszedése
* közigazgatási bírság behajtása
* adónyilvántartás, adóbeszedés, adóbehajtás információ-szolgáltatása
* idegen hátralékok adók módjára történő behajtása
* gépjármű adó változások havi feldolgozása,
* gépjármű adókivetés és adóhatósági feladatok
* talajterhelési díjjal,
* telekadóval kapcsolatos feladatok
* magánszemélyek kommunális adója
* iparűzési adó
* idegenforgalmi adó
* helyi jövedéki adó bevallások
* építményadó bevallások
* termőföld bérbeadásából származó személyi jövedelemadó

**Önkormányzati és Társulási Iroda**

Önkormányzati és titkársági feladatok

* a Társulási Tanács, a képviselő-testületek és a bizottságok zavartalan működéséhez szükséges személyi, és tárgyi feltételek biztosítása
* meghívók elkészítése, bizottsági, testületi előterjesztések készítése, összegyűjtése, kiküldése
* szabályzatok készítése, nyilvántartása
* testületi és bizottsági ülések jegyzőkönyveinek vezetése, határidőben történő továbbítása
* Nemzeti jogtár folyamatos figyelemmel kísérése,a felületen folytatott levelezés bonyolítása
* bizottságok napirendekhez kapcsolódó javaslataiból összefoglaló készítése a testületi ülésre
* rendeletek, határozatok közlése az érintettekkel, a rendeletek, határozatok tárának vezetése
* iktatás, irattározás, selejtezés
* hirdetmények kifüggesztése
* titkársági feladatok
* a Csákvári Önkormányzati Társulás szervezési és ügyviteli támogatása
* a polgármesterek és a jegyző hivatali működésének ügyviteli feladatai
* postabontás
* pályázatírás, pályázatfigyelés
* leader kapcsolattartás
* honlapok kezelése
* közreműködés a választások lebonyolításában
* informatikai, rendszergazdai feladatok
* sportszervezési feladatok
* közérdekű adatok igénylésével kapcsolatos ügyek
* talált tárgyak nyilvántartásának vezetése
* önkormányzati jelképek használatával kapcsolatos feladatok intézése

Személyügyi feladatok

* a Hivatal köztisztviselőinek és munkavállalóinak, és az önkormányzatok munkavállalóinak személy- és munkaügyi nyilvántartása és ügyintézése
* a közfoglalkoztatással kapcsolatos munkaügyi feladatok
* bérszámfejtési feladatok
* önkormányzati képviselők tiszteletdíjai
* a képviselők és köztisztviselők vagyonnyilatkozat-tételi nyilvántartása és ügyintézése
* a képviselők és köztisztviselők személyi jövedelemadójával kapcsolatos nyilatkoztatás, adóigazolások kiadása
* munkaidő és szabadság nyilvántartás
* munkaszerződések, kinevezések, munkaköri leírások nyilvántartása
* cafeteria rendszer működtetése
* költségtérítések
* a köztisztviselők teljesítményértékelésének (TÉR) szakmai irányítása és ellenőrzése

**Gazdálkodási Iroda**

Pénzügyi feladatok

* pénzügyi tárgyú képviselő-testületi előterjesztések előkészítése
* költségvetéshez kapcsolódó önkormányzati feladatok
* éves költségvetési tervek előkészítése
* féléves, háromnegyed éves, éves pénzügyi beszámolók előkészítése
* pénzügyi tárgyú szabályzatok elkészítése, változások átvezetése
* vagyongazdálkodás, ingatlan-nyilvántartás, beszerzések lebonyolítása
* vagyonkataszter, éves statisztikai jelentés készítése
* Közzétételi Szabályzatban megfogalmazott feladatok ellátása
* az Önkormányzatok és intézményei, valamint a Csákvári Önkormányzati Társulás pénzügyi gazdálkodási feladatai
* Corso pénzügyi rendszerben adók kontírozása
* normatív állami támogatások igénylése, elszámolása
* közcélú foglalkoztatással kapcsolatos igénylések
* főkönyvi könyvelések
* kötelezettségvállalások nyilvántartása
* banki utalások, bankszámlák kezelése
* pénztári kifizetések, házipénztárak kezelése
* pénztárellenőrzési feladatok
* szigorú számadású nyomtatványok nyilvántartása
* E-adat kezelése a pénzügy vonatkozásában, adattovábbítások
* analitikus nyilvántartások vezetése, tárgyi eszközök analitikus nyilvántartása
* számlázások
* választások pénzügyi feladatai
* közreműködés a választások lebonyolításában
* KSH statisztikák készítése
* a csákvári Pénzügyi és Jogi Bizottság munkájának támogatása

Település-üzemeltetési feladatok

* közmunkások foglalkoztatásának szervezése
* közterületek felügyelete
* karbantartói feladatok felügyelete
* épületgondnoki feladatok intézményeknél (karbantartás felügyelete, rezsinyilvántartás, árajánlatkérések, lakásigénylők nyilvántartása, közreműködés leltározásban stb.)
* takarítás szervezése minden intézménynél (beosztás)
* intézményi portás, informatikus, kézbesítő feladatainak szervezése
* anyagbeszerzés (nyomtatvány, tisztítószer stb.)
* önkormányzati ingatlanok kezelése, lakásügyek
* felújítások, beruházások lebonyolítása
* katasztrófavédelmi feladatok

**III. A munkáltatói jogok gyakorlása, munkaköri leírások,**

**képzettségi pótlék, belső ellenőrzés**

1. **Munkáltató jogok gyakorlása:**

A Hivatal vezetője, a jegyző felett Csákvár, Vértesboglár és Gánt települések polgármesterei gyakorolják a kinevezési, munkáltató jogokat.

A jegyző gyakorolja a Hivatal valamennyi köztisztviselője és munkavállalója felett a munkáltatói jogokat.

A munkáltatói jogok gyakorlására vonatkozó részletes szabályokat a vonatkozó hatályos jogszabályok tartalmazzák.

1. **Munkaköri leírások:**

A Hivatalban foglalkoztatottak szervezetben elfoglalt munkakörének megfelelő feladatait a munkaköri leírások névre szólóan tartalmazzák. A munkaköri leírást a szervezeti egység, a munkakör vagy a feladat változása esetén 30 napon belül módosítani kell.

A helyettesítés rendjét a mindenkori munkaköri leírások is tartalmazzák.

1. **Képzettségi pótlék:**

A közszolgálati tisztviselőkről szóló 2011. évi CXCIX. törvény felhatalmazása alapján kiadott, a közszolgálati tisztviselők részére adható juttatásokról és egyes illetménypótlékokról szóló 249/2012. (VIII. 31.) Kormányrendelet 2. §-ában meghatározott képzettségi pótlékra jogosultak az államháztartási szakon végzett mérlegképes könyvelői végzettséggel rendelkező köztisztviselők, ha ezt a képesítést munkaköri leírásában foglaltan hasznosítják. A képzettségi pótlék mértéke az illetményalap 40 %-a.

1. **A Hivatal belső kontrollrendszere és belső ellenőrzése:**

A jegyző köteles kialakítani „a költségvetési szervek belső kontrollrendszeréről és belső ellenőrzéséről” szóló 370/2011. (XII. 31.) Korm. rendelet alapján a belső kontroll rendszert, amely tartalmazza mindazon elveket, eljárásokat és belső szabályzatokat, amelyek biztosítják, hogy a

* a költségvetési szerv valamennyi tevékenysége és célja összhangban legyen a szabályszerűséggel, szabályozottsággal, valamint a gazdaságosság, hatékonyság eredményesség követelményével,
* az eszközökkel és forrásokkal való gazdálkodásban ne kerüljön sor pazarlásra, visszaélésre, rendeltetésellenes felhasználásra,
* megfelelő pontos és naprakész információk álljanak rendelkezésre a költségvetési szerv működésével kapcsolatosan és
* a belső kontrollrendszer harmonizációjára és összehangolására vonatkozó jogszabályok végrehajtásra kerüljenek a módszertani útmutatók figyelembe vételével.

A jegyző köteles olyan kontrollkörnyezetet kialakítani, amelyben

* világos a szervezeti struktúra
* egyértelműek a hatásköri viszonyok és feladatok,
* meghatározottak az etikai elvárások a szervezet minden szintjén
* átlátható a humán erőforrás kezelése

A jegyző köteles olyan szabályzatokat kiadni, folyamatokat kialakítani és működtetni a szervezeten belül, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását. Erre szolgál az ellenőrzési nyomvonal, szabálytalanságok kezelésének rendje, kockázatkezelési szabályzat, folyamatba épített előzetes, utólagos és vezetői ellenőrzés (FEUVE) biztosítása.

**IV. Vagyonnyilatkozat-tételi kötelezettség**

Az egyes vagyonnyilatkozat-tételi kötelezettségekről szóló 2007. évi CLII. törvény 3.§-a részletezi a közszolgálatban állók vagyonnyilatkozat tételi kötelezettségét. E törvényi előírásokon alapul a Csákvári Közös Önkormányzati Hivatalban foglalkoztatottak vagyonnyilatkozat-tételi kötelezettsége.

Jegyző, irodavezetők: évente, építésügyekkel, szociális ügyekkel, vagyongazdálkodással, költségvetéssel foglalkozó ügyintézők: kétévente kötelesek vagyonnyilatkozatot tenni.

Hatályos 2020. január 1-től, a Csákvár Közös Önkormányzati Hivatal korábbi SZMSZ-e hatályát veszti.

Csákvár 2019. december ….

**Illés Szabolcs**

Csákvár Város Önkormányzatának

polgármestere

 **Sztányi István Spergelné Rádl Ibolya**

 Vértesboglár Község Önkormányzatának Gánt Község Önkormányzatának

 polgármestere polgármestere

ZÁRADÉK:

A Csákvári Közös Önkormányzati Hivatal 2020. január 1-jétől hatályos Szervezeti és Működési Szabályzatát a Képviselő-testületek az alábbi határozataikkal jóváhagyólag elfogadták:

* Csákvár Város Önkormányzatának Képviselő-testülete ……/2019. (XII. 17.) határozattal
* Vértesboglár Község Önkormányzatának Képviselő-testülete …./2019. (XII. 12.) határozattal
* Gánt Község Önkormányzatának Képviselő-testülete ………./2019. (XII. 4.) határozattal

**Kiss Jolán**

Csákvári Közös Önkormányzati Hivatal

címzetes főjegyzője”

**Határidő**: 2020. január 1-jétől

**Felelős**: jegyző

1. **Hó eltakarítási és síkosság-mentesítési feladatra szerződés kötése**

**Spergelné Rádl Ibolya polgármester:** Tájékoztatta a testületet, hogy mint minden évben, idén is Potornai Tibort szeretné megbízni a téli hó eltakarítással. Neki van ehhez szükséges munkagépe, amellyel munkaidőn kívül megbízási díjjal teljesítené a feladatot. Ennek a díja 5000 Ft/óra, melyet a téli időszak végén kell kifizetni.

Hozzászólás nem lévén szavazásra tette fel a megbízás elfogadását.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**233/2019. (XII. 04.) önkormányzati határozata**

**téli síkosság mentesítésről**

Gánt Község Önkormányzatának Képviselő-testülete megbízza Potornai Tibor Gánt, Balás Jenő utca 49/1. szám alatti lakost a téli időszakban a hó eltakarításával.

Felkéri a polgármester a megbízási szerződés előkészítésére.

**Felelős:** polgármester

**Határidő:** azonnal

1. **Bankváltásról**

**Spergelné Rádl Ibolya polgármester:** Emlékezettett, hogy korábban a Képviselő-testület a belső ellenőrzés intézkedési terveként szándékát fejezte ki az Önkormányzat számlavezető pénzintézetének váltásáról. Kérte a Képviselőt-testületet, hogy a pénzintézet 2020. február 1. napjával a Takarékbank Zrt. legyen.

További hozzászólás és javaslat nem lévén szavazásra tette fel a javaslatot.

*A képviselő-testület egyhangúlag, 5 (öt) „igen” szavazattal „nem” szavazat és tartózkodás nélkül a következő határozatot hozza:*

**Gánt Község Önkormányzata Képviselő-testületének**

**234/2019. (XII. 04.) önkormányzati határozata**

**bankváltásról**

Gánt Község Önkormányzatának Képviselő-testülete 2020. február 1. napjától pénzintézetet vált. Az új számlavezető pénzintézet a Takarékbank Zrt.

Felkéri a polgármestert a vonatkozó megállapodások aláírására.

**Felelős:** polgármester

**Határidő:** azonnal

Mivel több hozzászólás, vélemény nem volt, a polgármester elköszön a jelenlévőktől, megköszöni a testület munkáját és az ülést 1755 -kor bezárja.

kmf.

**Spergelné Rádl Ibolya Kiss Jolán**

 **polgármester címzetes főjegyző**